קלאסיקת המבורג

שמאל|ממוזער|אדוואלד בואסון האגן (משמאל) מנצח במהדורה של 2011
קלאסיקת המבורג (בגרמנית: Cyclassics Hamburg, בתעתיק מדויק: סייקלאסיקס המבורג, רשמית לצורכי חסות: BEMER Cyclassics, בין השנים 1996–2005: HEW Cyclassics, בין השנים 2006–2015: Vattenfall Cyclassics – קלאסיקת ואטנפאל, בין השנים 2016–2019: EuroEyes Cyclassics – קלאסיקת יורו-אייס) היא מרוץ אופניים חד-יומי מגרמניה בדרג הוורלד טור שמתקיים מאז שנת 1996, אז נקרא "HEW Cyclassics". המרוץ מתקיים בהקפות סביב המבורג ומתאים לספרינטרים, שיאן הניצחונות במרוץ הוא אליה ויוויאני, שניצח שלוש פעמים ברציפות, בשנים 2017–2019.

 היסטוריה 
HEW Cyclassics
המרוץ נוסד בשנת 1996, בדרגה הנמוכה ביותר של מרוצי האופניים ונקרא "HEW Cyclassics", חברת חשמל מהמבורג  הייתה הספונסר הראשי של המרוץ והוא נקרא בהתאם. המנצח במהדורה הראשונה של המרוץ היה רוסאנו בראסי האיטלקי.

כחודש לאחר שניצח בטור דה פראנס ב-1997, ניצח במרוץ הרוכב הגרמני, יאן אולריך. כתוצאה מהעלייה בפופולריות של מרוצי הכביש בגרמניה, צורף המרוץ ב-1998 לסבב הגביע העולמי באופני כביש, שכלל את עשרת המרוצים החד-יומיים שנחשבו כחשובים ביותר באותה עת.

ב-2001 ניצח אריק צאבל הגרמני, שניצח בהמשך הקריירה שלו שש פעמים בקטגוריית הנקודות בטור דה פראנס, לאחר ספרינט רב משתתפים.

קלאסיקת ואטנפאל
ב-2002, הספונסר של המרוץ התחלף לחברה השוודית ואטנפאל , וב-2006 גם שונה שם המרוץ ל"קלאסיקת ואטנפאל". במהדורה הראשונה בשם החדש ב-2006 ניצח אוסקר פריירה הספרדי.

ב-2008, כל שלושת הראשונים הגיעו מאותה המדינה (אוסטרליה). כאשר רובי מקיואן ניצח, מארק רנשו היה שני, ואלן הווארד דייוויס סגר את השלישייה הפותחת.

טיילר פראר האמריקאי היה הרוכב הראשון לנצח פעמיים ברציפות (2009–2010).

קלאסיקת יורו - אייס
ב-2016 חברת "יורו אייס" , שהיא חברה גרמנית לטיפולי עיניים בלייזר, החליפה את ואטנפאל והפכה לספונסרית המרוץ החדשה. באותה שנה נאסר בואהני ניצח במרוץ, אך נפסל לאחר שחסם את קיילב יואן שקיבל את הניצחון במקומו. בשלוש השנים הבאות, אליה ויוויאני ניצח במרוץ והפך לרוכב היחיד עד כה שמנצח שלוש פעמים ברצף.

קלאסיקת במר
לאחר שבשנים 2020 ו-2021 לא נערך המרוץ מפאת מגפת הקורונה בגרמניה, לקחה את החסות על המרוץ חברת BEMER Group. ב-2022 ניצח מרקו האלר הגרמני מתוך קבוצת בריחה של חמישה רוכבים וב-2023 ניצח מאדס פדרסן בספרינט רב משתתפים.

מנצחים
שמאל|ממוזער|יוהאן מוזיאו (במרכז) מנצח במהדורה של 2002

שנהרוכבקבוצה1996 רסאנו רוסיקבוצת פולטי1997 יאן אולריךקבוצת טלקום1998 לאון ואן בוןרבובנק1999 מירקו צ'לסטינולמפרה2000 גבריאלה מיסאליהקבוצת פולטי2001 אריק צאבלקבוצת טלקום2002 יוהאן מוזיאודומו–
פארם פריטס2003 פאולו בטיניקוויק סטפ2004 סטיוארט אוגריידיקופידיס2005 פיליפו פוצאטוקוויק סטפ2006 אוסקר פריירהרבובנק2007 אלסנדרו באלאןלמפרה2008 רובי מקיוואןסילנס - לוטו2009 טיילר פרארגרמין2010 טיילר פרארגרמין2011 אדוואלד בואסון האגןקבוצת סקיי2012 ארנו דמארFDJ2013 ג'ון דגנקולבארגוס - שימאנו2014 אלכסנדר קריסטוףקטיושה2015 אנדרה גרייפללוטו - סודאל2016 קיילב יואןאוריקה בייק-אקסצ'יינג2017 אליה ויוויאניקבוצת סקיי2018 אליה ויוויאניקוויק סטפ2019 אליה ויוויאניקוויק סטפ2020לא נערך בשל מגפת הקורונה בגרמניה2021לא נערך בשל מגפת הקורונה בגרמניה2022 מרקו האלרבורה–הנסגרוהה2023 מאדס פדרסןלידל–טרק2024 אולאף קויליס א בייק2025 רורי טאונסנדQ36.5 Pro Cycling Team

 קישורים חיצוניים 



 הערות שוליים 

קטגוריה:מרוצי וורלד טור
קטגוריה:מרוצי אופניים
קטגוריה:תחרויות ספורט בגרמניה
קטגוריה:גרמניה: אופניים
קטגוריה:המבורג: ספורט